钦定古今图书集成/明伦汇编/氏族典/第036卷 > 《廖用贤尚友录》 > 龙孔蒸
## 钦定古今图书集成/明伦汇编/氏族典/第036卷 > 《廖用贤尚友录》 > 龙孔蒸

按《湘乡县志》：“孔蒸，字季霞，幼颖悟绝人。既长，制艺益
精，尤长于词赋，工行草书，文名著于三楚。崇祯壬午，
举于乡。癸未流贼破长沙，购捕绅士，授伪职。孔蒸走
匿，誓死不出。会贼去，获免。丁亥春，长沙兵溃，杀掠过
湘乡，被执遇害。”